पाएं अपने शहर की ताज़ा ख़बरें और फ्री ई-पेपरडाउनलोड करें
जिले के नाना क्षेत्र के भीमाणा गांव में अनोप मंडल की ओर से रविवार शाम को जंगल में पेड़ के नीचे सभा का आयोजन किया गया। जिसमें250 लोग एकत्रित हुए। सभी की सूचना मिलने पर मौके पर पहुंची पुलिस की टीम ने भीड़ को हटाया। साथ ही सभा का आयोजन करने वाले अनोप मंडल अध्यक्ष सोमाराम गरासिया सहित करीब 10 लोगों के खिलाफ मामला दर्ज किया।
नाना थानाप्रभारी भंवरलाल माली ने बताया कि भीमाणा में अनोप मंडल द्वारा सभा आयोजन करने की जानकारी मिली थी। आयोजन करने वालों को भीड़ नहीं जुटाने की हिदायत दी थी। उसके बावजूद रविवार शाम को उन्होंने कार्यक्रम आयोजित किया। जिसमें 200-250 लोग मौजूद थे। जिनमें सोशल डिस्टेंसिंग तक नहीं थी। कोरोना गाइडलाइन की अवहेलना करने पर उनके खिलाफ मामला दर्ज किया गया।
न सोशल डिस्टेंसिंग न मास्क
बैठक में सोशल डिस्टेंसिंग नहीं दिखी। कई लोगों ने मुंह पर मास्क तक नहीं लगा रखा था। सार्वजनिक स्थान पर आयोजन हो रहा था। कोरोना फैलने की संभावना के चलते पुलिस आयोजन कर रहे लोगों के खिलाफ मामला दर्ज किया।
बुलाना पड़ा अतिरिक्त जाप्ता
आयोजन में भीड़ ज्यादा थी, विरोध होने की आशंका के चलते मौके पर अतिरिक्त जाप्ता बुलाया गया। प्रशासन की देखरेख में भीड़ को हटाने की कार्रवाई की गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva kas_Deva hin_Deva hin_Deva hin_Deva zho_Hant eng_Latn